बांदा। चोरी छिपे अवैध बालू खनन करने में पुलिस के हत्थे चढे़ आरोपियों को अदालत में पेश किया गया। अदालत ने उन्हें 10 जुलाई तक के लिए अंतरिम जमानत पर रिहा कर दिया। मटौंध थाने के उप निरीक्षक सुशील दीक्षित ने सोमवार को बालू से भरे तीन ट्रैक्टर पकड़कर उनके चालक जगरूप पुत्र बैजू (बोधीपुरवा), अजीत पुत्र रहीम बख्श (बड़ोखर खुर्द) और लाला यादव उर्फ प्रदीप पुत्र भोला यादव (भूरागढ़) को गिरफ्तार कर लिया। तीनों ट्रैक्टर थाने में खडे़ कर दिए गए। तीनों चालकों का धारा 379/411 और 3/4 लोक क्षति निवारण अधिनियम तथा खनिज अधिनियम के तहत चालन कर दिया। इन तीनों को मंगलवार को एसीजेएम प्रथम की अदालत में पेश किया गया। यहां उन्हें 10 जुलाई 2012 तक अंतरिम जमानत पर रिहा कर दिया गया। उधर, शहर कोतवाली पुलिस ने मोबाइल फोन चोरी के आरोप में राजू राजपूत पुत्र राजकिशोर को गिरफ्तार कर लिया। उसे सीजेएम न्यायालय में पेश किया गया। यहां से न्यायिक अभिरक्षा में जेल भेज दिया गया।